Okresná prokuratúra Banská Bystrica 
Partizánska cesta 1, 975 63 Banská Bystrica 1 	

Sp. zn. : 3 Pv 117/13/6601	Banská Bystrica, 19.12.2013
EEČ : 2-45-6-2013

U Z N E S E N I E

Trestná vec:	obvinený XXXXX 
Prečin:	Sprenevera podľa § 213 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Banská Bystrica
Podľa § 215 odsek 1 písmeno d (§ 9 odsek 1 písmeno a) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
V presne nezistenom čase dňa 04.07.2007 v rámci obchodovania pri dodávkach drevnej hmoty, prevzal na píle v obci XXXXX od odberateľa XXXXX, nar. 12.12.1983, XXXXX, sumu 50.000,- Sk (1.659,70 €), pričom však doklad o prevzatí odberateľovi nepodpísal, čo odôvodnil tým, že pri sebe nemá pečiatku a prisľúbil, že doklad odovzdá pri ďalšej splátke a následne pri fakturácii tieto finančné prostriedky neodviedol spoločnosti XXXXX s.r.o., čím spôsobil škodu pre XXXXX s.r.o." v likvidácii " XXXXX, IČO: XXXXX vo výške 1.659,70 €.

lebo je trestné stíhanie neprípustné podľa § 9 odsek 1 písmeno a

Odôvodnenie:

	Uznesením policajta Okresného riaditeľstva PZ v Banskej Bystrici, Obvodného oddelenia Policajného zboru XXXXX- XXXXX ČVS: XXXXX zo dňa 03.06.2013 bolo XXXXX nar. XXXXX v zmysle § 206 ods. 1 Tr. por. vznesené obvinenie za prečin sprenevery podľa § 213 ods. 1 Trestného zákona za skutok uvedený vo výrokovej časti tohto uznesenia.

Z vykonaného dokazovania vyplýva, že uvedeného skutku sa dopustil obvinený XXXXX.

Podľa § 213 ods. 1 Trestného zákona kto si prisvojí cudziu vec, ktorá mu bola zverená , a spôsobí tak na cudzom majetku škodu malú, potrestá sa odňatím slobody až na dva roky.

V zmysle § 87 ods. 1 písm. e)  Trestného zákona č. 300/2005 Z.z. účinného od 1.1.2006  trestnosť činu zaniká  uplynutím premlčacej doby ktorá je tri roky ostatných trestných činoch.

V zmysle § 87 ods. 3 písm. b) Trestného zákona č. 300/2005 Z.z.  účinného od 1.1.2006 premlčanie trestného stíhania sa prerušuje ak páchateľ spáchal v premlčacej dobe úmyselný trestný čin.

	K spáchaniu skutku pre ktoré je vedené toto trestné stíhanie došlo dňa 04.07.2007. K prerušeniu trestného stíhania došlo dňa 02.03.2009 kedy bol obvinený odsúdený rozsudkom Okresného súdu vo XXXXX zo dňa 25.08.2010 za prečin sprenevery podľa § 213 ods. 1, ods. 2 písm. a/ Tr. zák. Od 02.03.2009 teda plynula nová trojročná premlčacia lehota ktorá uplynula dňa 02.03.2012. Týmto dňom bolo trestné stíhanie za prečin sprenevery, pre ktorý je vedené toto trestné stíhanie premlčaný. 

	  V zmysle § 9 ods. 1, písm. a/  Tr. por. trestné stíhanie nemožno začať, a ak už bolo začaté, nemožno v ňom pokračovať a musí byť zastavené ak je trestné stíhanie premlčané.

	V zmysle § 215 ods. 1, písm. d/ Tr. zák. prokurátor zastaví trestné stíhanie, ak
je trestné stíhanie neprípustné podľa § 9.

	Vzhľadom na vyššie uvedené skutočnosti som rozhodol tak, ako je uvedené vo výrokovej časti tohto rozhodnutia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Martin Králik
prokurátor